Taddart n Yicerqiyen d tin yesɛan aṭas n Tǧur uzemmur, ulac axxam neɣ tawacult ur nesɛi ara lɣella, llan wigad yesɛan iḥerqan n uzemmur, wigad-agi zzaǧawent acku aṭas i dttarant, neqen-tent, leqment-tent, fersen-tent, lɣella tettili s yiseggasen, aseggas ad arwent, aseggas nniḍen cwiṭ ur ttarwent ara mliḥ, llan kraḍ (03) n leṣnaf deg-s yella ucemlal : ṣṣenfagi n uzemmur d amecṭuḥ maḍi zzit-is d azegzaw qessiḥ, yella uzerraǧ neɣ (lǧarrazi), azemmur n uzerraǧ d win meqqren aṭas tteksent-id deg-s xedment deg wexxam, ad tsirden ad t-melḥen, ad tfersen akken ad issew lmelḥ-nni syen tettent s weɣrum neɣ weḥdes. Yella uḥeccad : d yiwen n ṣṣenf n ṭṭeǧra n uzemmur ur yesliḥ ara i wučči alama yettwalqem slaḥlu wid yesnen nnan-d1nnan-d rẓag yeqqes di taɣect maca llan wid ittileqaḍen acku zzit-ines ɣes ma dirit, ur telhi ara i lmakla, telha i ddwa n kra n waṭṭanen am ubaḥri d rumatizem.